มาที่ The Paseo เดินผ่าน Starbucks ตรงเข้าไป แล้วเลี้ยวขวา ร้าน Hako Ramen จะอยู่ขวามือ เป็นร้านราเมงเล็กๆ ที่มีวิธีการออเดอร์แหวกแนว เข้ามาในร้านจะมีพนักงานคอยอธิบายให้ฟัง ถึงวิธีการสั่งอาหาร จะมีบอร์ดเมนูติดอยู่บนผนัง พร้อมกับเบอร์กระดาษหมายเลขแต่ละเมนูติดอยู่ เราจะทานเมนูไหน ก็หยิบเบอร์หมายเลขนั้นมาใส่กล่อง ที่กล่องก็จะมีหมายเลขของโต๊ะเรา เสร็จเรียบร้อยก็ยื่นกล่องให้พนักงาน แล้วเราก็หยิบเบอร์โต๊ะ ไปตั้งไว้ที่โต๊ะของเรา จากนั้นก็นั่งรอ เวลาจะคิดเงิน ก็หยิบเบอร์โต๊ะไปส่งให้ที่แคชเชียร์เพื่อคิดเงิน

ผมชิม.. ราเมงซุปงาหมูสับ น้ำซุปรสชาตดีครับ เส้นก็อร่อยใช้ได้ มีรสเผ็ดเล็กน้อย ช่วยเพิ่มรสชาตขึ้น กับราคา 90 บาท ก็ดูสมตัวดีแล้วละครับ

ตินิดเดียวครับ แอร์ในร้านไม่เย็นเลย นั่งเช็ดเหงื่อหยดติ๋งๆๆ ร้อนมากๆ